Het jy ŉ passie vir Afrikaans? Oorweeg dié loopbaanArgieffoto (Foto: StartupStockPhotos/Pixabay) Afrikaans is ŉ taal wat warm in die harte van ŉ diverse verskeidenheid Suid-Afrikaners klop – ŉ taal waarin ŉ mens sekere dinge net beter kan sê as in énige ander taal. Dit is ŉ taal waarin jy kan skryf, toneel speel en sing, waarin jy kan bou aan ŉ beter land vir jou mense, medelandsburgers en jou nageslag, maar ook ŉ taal waar rondom jy ŉ hoogs suksesvolle, vervullende loopbaan kan bou. Dis juis waarom Virseker, die land se eerste en enigste trots-Afrikaanse versekeringsproduk, tans op soek is na jong, gematrikuleerde, dinamiese en Afrikaanssprekende Suid-Afrikaners – wat ook ŉ diep passie vir die taal en sy enorme potensiaal het – om by hul spanne in Johannesburg en Kaapstad aan te sluit. “Virseker is uiters passievol oor die belange van jeug en jong werkendes, want dis juis hier waar die voortbestaan van Afrikaans lê en die taal kan floreer. Ons het ŉ wye spektrum geleenthede beskikbaar vir jongmense wat graag ŉ nuwe, opwindende nuwe loopbaan wil aanpak,” sê Riaan Pretorius, woordvoerder van Virseker. “As jy so iemand is wat Afrikaans met trots praat, kuier, sing, dans en partytjie hou in Afrikaans, ŉ waardering het vir koel, varsgebekte nuutskeppings in Afrikaans en bereid is om aktief by te dra tot die volgehoue sukses van ŉ klasleidende produk, hoort jy beslis in hierdie span!” Virseker is reeds vir meer as 11 jaar lank ŉ gewilde en alombekroonde naam in motor-, huis-, draagbare goedere- en gebouversekering, met ŉ wye reeks ondersteuningsdienste, wat Huisbystand, Padbystand, Vermaaklikheidsbystand, Traumabystand, Wegsleep-bystand, Regsbystand en Mediese bystand, tesame met die hoogs gewilde Gatsak-bonus, insluit. Maar dis veel meer as nét eersteklas versekering in Afrikaans: Virseker, in samewerking met die Virseker Trust – wat steun op ŉ porsie van elke Virseker-polishouer se maandelikse premie – het tot op hede meer as R100 miljoen in Afrikaanse onderwys, tersiêre opvoedingsinstansies, kunste, sport en gemeenskapsondersteuning belê, wat onder andere die volgende insluit: “Hierdie is ŉ span wat nie net Afrikaans praat en ŉ uitstekende produk en diens lewer nie, maar ŉ proaktiewe poging aanwend om die mag van Afrikaans in te span en ŉ positiewe, langdurige impak op ons land en sy mense te maak. As dit iets is waarby jy graag betrokke wil raak, sien ons uit om van jou te hoor,” sluit Pretorius af. Kandidate wat graag wil aansoek doen kan hulle CV stuur aan James Sullivan by [email protected] voor of op 15 Desember 2022. Die span van Virseker sal aansoeke in detail evalueer en met kandidate vir moontlike onderhoude in verbinding tree om moontlike loopbaanrigtings te bespreek.